Pablo Rodríguez Alonso

Pablo Rodríguez Alonso  ye un escritor y profesor d'historia asturianu, llicenciáu n'Historia pola Universidá d'Uviéu.

 Biografía 
Algamó dellos accésit y quedó finalista en dalgunos concursos lliterarios, escribiendo en castellanu y n'asturianu. Nel 2005 gana'l V Certamen Cultural Jóvenes Artistas na modalidá d'ensayu cola obra , en castellán. 

Esi mesmu añu algama'l XV Premiu Teodoro Cuesta de Poesía col poemariu La lluz del nordés, obra na que'l poeta fala del pasu del tiempu, de la neñez, del amor y de la patria.

Nel 2006 algama'l XV Concursu de Cuentos Curtios de la tertulia Cultural “El Garrapiellu” y en 2012 el Premiu Críticu de les Lletres Asturianes na modalidá d'Ensayu, pol so trabayu De totalitarios a demócrates. Franquismu, fascismu y nazismu na II Guerra Mundial al traviés del diariu xixonés «Voluntad» Pablo Rodríguez Alonso gana'l Premiu Críticu de les Lletres Asturianes d'Ensayu . Les Noticies, consultao'l 23.11.2012. En 2014 algamó'l premiu del XVII Concursu de Cuentos pola Oficialidá del Asturianu, qu'entama'l Conceyu de Bimenes, cola obra titulada L'invitáu El 27 de xunu entregaránse los premios del Concursu de Cuentos pola Oficialidá  infoasturies.net. Consultao'l 23.06.2014.

Esti escritor tamién participa en revistes lliteraries como Lliteratura o Formientu.

 Obra asoleyada 
Poesía
 La lluz del nordés. Premiu Teodoro Cuesta. (Editorial Trabe, 2006).
 Palabres d'un tiempu. Premiu Nené Losada Rico, 2010. (Editorial Trabe, 2011).

Investigación histórica
 De totalitarios a «demócrates». XII Premiu d'investigación y divulgación «Rosario de Acuña». (Editorial Zahorí, 2011).

 Referencies 

 Enllaces esternos 

Categoría:Escritores d'Asturies
Categoría:Escritores n'asturianu
Categoría:Persones de Xixón
Categoría:Alumnáu de la Universidá d'Uviéu